केपीओ (KPO Business Opportunity): केपीओ यानी नॉलेज प्रोसेसिंग आउसोर्सिंग बीपीओ का ही विस्तृत रूप है, जहां विभिन्न विषयों की गहराई से जानकारी मुहैया कराई जाती है। विश्व स्तर पर केपीओ के अधिकांश जॉब (लगभग 70 प्रतिशत) भारत के हिस्से में ही हैं। भारत में इस सेक्टर में 30,000 से भी ज्यादा लोग कार्यरत हैं। केपीओ में जॉब के लिए अच्छी कम्युनिकेशन स्किल, अंग्रेजी पर अच्छी पकड़, सवाल सुनकर फटाफट बेहतर ढंग से जवाब देना, ऑनलाइन रिसर्च स्किल, डाटा इंटरप्रिटेशन, बेहतर नेट सर्फिंग आदि जैसे गुण होने चाहिए। वैसे तो इस सेक्टर के लिए कोई खास शैक्षणिक योग्यता जरूरी नहीं है, पर साइंस बैकग्राउंड होने पर सफलता की संभावना अधिक हो जाती है। इसके तहत एमबीए, डॉक्टर, इंजीनियर, टीचर, चार्टर्ड एकाउंटेंट, इकोनॉमिस्ट, आर्किटेक्ट, जर्नलिस्ट आदि को अधिक मौके मिलते हैं।